Der udbrød brand på en gård ved Sindal omkring middagstid mandag. Stuehuset nedbrændte, men ingen mennesker eller dyr kom til skade

Kort før middag mandag udbrød der brand på en gård på Jerupvej ved Sindal. Vagthavende ved Nordjyllands Politi i Hirtshals oplyser, at ilden begyndte i stuehuset, og at flammerne ikke bredte sig til en nærliggende kostald på grund af vindretningen. Mandag efter arbejdede brandvæsnet fortsat på at efterslukke stuehuset. Hverken mennesker eller dyr kom til skade ved branden.